b'\n_START_ARTICLE_\nJanez Vajkard Valvasor\n_START_SECTION_\nBarndom\n_START_PARAGRAPH_\nJanez Vajkard Valvasors f\xc3\xb8dselsdato er ikke kjent, men det er klart at han 28. mai 1641 ble d\xc3\xb8pt i den katolske Ljubljana domkirke St. Nikolaus. Han var det tolvte barn av friherre Bartholom\xc3\xa4us Valvasor og hans hustru Anna Maria, friherrinne av adelsfamilien Rauber.\xc2\xa0\n_START_SECTION_\nKulturgeografi og -historie\n_START_PARAGRAPH_\nJanez Vajkard Valvasor fikk en uvanlig bred utdannelse ved forskjellige universiteter, og som offiser under de osmanske krigene i Europa, men ogs\xc3\xa5 p\xc3\xa5 reiser gjennom en rekke europeiske land og til Afrika._NEWLINE_Hans beskrivelser av landskap, kultur og arkitektur fra sitt hjemsted Krajn, samt fra nabohertugd\xc3\xb8mmene K\xc3\xa4rnten og Steiermark ble viden kjent. Valvasors beskrivelser av byer, borger og slott, s\xc3\xa5vel som natur i K\xc3\xa4rnten og Krain har betydning ogs\xc3\xa5 i dag. Hans verker er ogs\xc3\xa5 viktige for historieskrivningen, ettersom han samlet en rekke informasjoner hvis kilder idag er g\xc3\xa5tt tapt.\n_START_SECTION_\nTegninger og skisser\n_START_PARAGRAPH_\nValvasor lagde et stort antall tegning og skisser over byer, markeder, klostre, borger og slott. Disse skissene brukte blant andre illustrat\xc3\xb8ren\xc2\xa0Andreas Trost\xc2\xa0for sine kobberstikk, som ble utgitt i\xc2\xa0Topographia Ducatus Carniolae modernae (1679), Topographia Archiducatus Carinthiae antiquae & modernae completa (1688) og i det encyklopediske verket\xc2\xa0med originaltittel Die Ehre dess Hertzogthums Crain (Om det praktfulle i hertugd\xc3\xb8mmet Krain) (1689). Valvasor laget et eget kobberstikksverksted for Trost p\xc3\xa5 sitt slott\xc2\xa0Bogen\xc5\xa1perk\xc2\xa0(tysk: Wagensberg) i n\xc3\xa6rheten av\xc2\xa0Litija.\n_START_SECTION_\nHydrologisk statistikk\n_START_PARAGRAPH_\nValvasors utvikling av statistisk metode for hydrologien var banebrytende. Hans beskrivelse av Cerknicasj\xc3\xb8en\xc2\xa0vakte en slik oppsikt at han p\xc3\xa5 forslag fra\xc2\xa0\xc2\xa0Edmond Halley\xc2\xa0ble tatt opp i Royal Society.\n_START_SECTION_\n\xc3\x86resbevisninger\n_START_PARAGRAPH_\nValvasor var avbildet p\xc3\xa5 den slovenske 20-tolarseddelen.\xc2\xa0\n_START_SECTION_\nIconotheca Valvasoriana\n_START_PARAGRAPH_\nSamlingen grafiske verker som Valvasor hadde laget, ble dokumentert i\xc2\xa0Inconotheca Valvasoriana.\xc2\xa0Samlingen p\xc3\xa5 17 bind med 7752 grafiske blad, trykk og tegninger, blant annet utf\xc3\xb8rt av Albrecht D\xc3\xbcrer, Rembrandt und Lucas Cranach, var en av de mest betydelige i habsburgerriket. Originalen befinner seg i Agram, det slovenske akademi for vitenskap og kunst.\xc2\xa0'